Diari Oficial de la Generalitat Valenciana


Sumari del DOGV 4060, del 08-08-2001 (2001/7993)

Informació pública de l'aprovació definitiva del programa d'actuació integrada del sector-7 Corral de Pepiol del Pla General d'Ordenació Urbana de Moixent, així com del pla parcial d'ordenació detallada dels sectors 7-A Corral de Mollà i 7-B Corral de Pepiol i les normes urbanístiques d'aquest.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7993


Organisme emissor
:   Ajuntament de Moixent

Tipus de document
:   Anunci

Informació pública de l'aprovació definitiva del programa d'actuació integrada del sector-7 Corral de Pepiol del Pla General d'Ordenació Urbana de Moixent, així com del pla parcial d'ordenació detallada dels sectors 7-A Corral de Mollà i 7-B Corral de Pepiol i les normes urbanístiques d'aquest. [2001/F7993]
  
El Ple d'aquest ajuntament, en la sessió de 19 d'octubre de 1999, va aprovar el programa d'actuació integrada relatiu al sector-7 Corral de Pepiol del Pla General d'Ordenació Urbana de Moixent, condicionat a l'aprovació de la modificació puntual del Pla General d'Ordenació Urbana consistent a dividir en dos el sector-7 Corral de Pepiol. Havent-se produït, per mitjà d'acord de la Comissió Territorial d'Urbanisme de 31 de gener de 2001, l'aprovació definitiva de la modificació número 1 sector-7 Corral de Pepiol, consistent a dividir el sector esmentat en dos sectors 7-A Corral de Mollà i 7-B Corral de Pepiol, s'ha acordat, per mitjà d'acord plenari municipal de 28 de març de 2001, elevar a definitiva l'aprovació del referit programa d'actuació integrada, així com l'adjudicació de la seua execució per gestió indirecta. El programa ha sigut remés a la Conselleria d'Obres Públiques i Urbanisme per a la seua inscripció en el Registre de Programes del Servei Territorial d'Urbanisme i Ordenació Territorial.
  
El que es fa públic en compliment del que s'estableix en l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, fent constar que l'entrada en vigor es produirà amb la publicació de l'acord aprovatori.
  
Igualment es fa saber que el Ple de l'ajuntament, en sessió de 28 de març del 2001, va aprovar definitivament el pla parcial d'ordenació detallada dels sectors 7-A Corral de Mollà i 7-B Corral de Pepiol. Havent-se publicat en el Butlletí Oficial de la Província de València número 106, de data 5 de maig de 2001 (i ressenya en el Diari Oficial de la Generalitat Valenciana núm. 4.027, de data 22 juny de 2001), l'aprovació definitiva, per part de la Comissió Territorial d'Urbanisme de València, de la referida modificació puntual nombre 1 del Pla General d'Ordenació Urbana que conté l'ordenació estructural.
  
En compliment del que s'estableix en l'article 59 de la Llei 6/1994, de 15 de novembre, Reguladora de l'Activitat Urbanística, es publiquen les normes urbanístiques del pla parcial esmentat, i s'entén que entraran en vigor als 15 dies de la seua publicació.
  
Normes urbanístiques
  
Capítol I. Disposicions generals
  
Article 1. Objecte i contingut del pla parcial
  
1. És objecte d'aquest pla parcial, conforme als articles 21 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'ordenació detallada dels sectors 7.A-Corral de Mollà i 7.B-Corral de Pepiol, delimitats pel Pla General d'Ordenació Urbana de Moixent, detallant les alineacions, rasants i reserves dotacionals suplementàries de la xarxa primària i estructural i fixant, gràficament i normativament, el parcel·lari, les destinacions urbanístiques i les edificabilitats previstes per als terrenys i construccions.
  
2. El pla parcial està format pels següents documents: memòria informativa i justificativa, normes urbanístiques, plànols d'informació i d'ordenació.
  
Article 2. Interpretació
  
1. En cas d'omissió o contradicció entre documents del pla parcial, es resoldran de la següent forma:
  
a) Si es produeix entre la part escrita i la part gràfica, prevaldrà la part escrita, i, entre aquesta, el que establisquen les normes urbanístiques.
  
b) Si es produeix entre plànols de la part gràfica, prevaldrà el de menor escala per contindre una major definició i detall.
  
c) Si es produeix entre les normes urbanístiques i la resta de documentació escrita del pla, prevaldran aquelles sobre aquesta.
  
d) Si es produeix entre preceptes de les normes urbanístiques, o quan s'acudisca a aquestes per a resoldre els casos de contradicció, prevaldrà la interpretació més favorable a l'aprofitament privat del sòl.
  
2. Per a allò no previst en aquest pla parcial, i quan no puga integrar-se la llacuna normativa per aplicació del que s'assenyala en els apartats anteriors, caldrà ajustar-se al que disposa el Pla General d'Ordenació Urbana de Moixent i la resta de normes aplicables.
  
Article 3. Desenrotllament del pla parcial
  
L'ordenació detallada establida per aquest pla parcial exclou la necessitat d'estudis de detall per a la ubicació concreta de les edificacions dins de cada parcel·la o l'obertura de viaris privats, sent prou el projecte d'edificació que es tracte.
  
Capítol II. Règim urbanístic del sòl
  
Article 4. Zonificació i usos del sòl
  
1. El pla parcial estableix la següent zonificació, grafiada en els plans corresponents:
  
a) Sòl edificable d'ús industrial (I): és l'ús dominant, i comprén aquelles parcel·les destinades a edificacions industrials, per a activitats productives i d'emmagatzemament, en els termes i condicions establits en les presents normes.
  
b) Xarxa viària, que al seu torn es diferència en viari de trànsit (RV) i aparcaments (AV):
  
- PRV: Xarxa viària primària.
  
- SRV: Xarxa viària secundària.
  
- SAV: Aparcament de la xarxa secundària: es qualifiquen com a tal les zones destinades a aparcament de vehicles en la via pública o en espais a l'aire lliure localitzats en els plànols.
  
c) Equipament:
  
- SDR: Esportiu-recreatiu de la xarxa secundària: es qualifica com a tal l'edificació coneguda com Corral de Mollà.
  
- PID: Infraestructura i servei urbà-transport, de la xarxa primària: es qualifica com a tal la zona o moll de càrrega i descàrrega de mercaderies. Per necessitats de l'activitat industrial, podrà augmentar-se la superfície destinada a aquest ús ocupant fins al 60% de la zona confrontant destinada a aparcaments (SAV).
  
d) Zones verdes i espais lliures:
  
- SJL (1, 2 i 3): es qualifica així la zona de masses arbòries situada al nord-est del sector 7.A-Corral de Mollà i als costats est i oest del sector 7.B-Corral de Pepiol, en tots els casos com a elements de la xarxa secundària.
  
2. Els usos detallats, compatibles o prohibits en cada una d'aquestes zones, són els que es regulen en aquestes normes per a cada una.
  
Article 5. Àrees de repartiment i aprofitament tipus
  
1. S'establixen les següents àrees de repartiment:
  
Àrea de repartiment 1 (AR-1): comprén el sector 7.A-Corral de Mollà i 3.649 metres quadrats de sòl de la xarxa primària de dotacions públiques externes i adscrites a aquest sector.
  
Àrea de repartiment 2 (AR-2): comprén el sector 7.B-Corral de Pepiol i 1.082 metres quadrats de sòl de la xarxa primària de dotacions públiques externes i adscrites a aquest sector.
  
2. L'aprofitament tipus de cada una de les àrees de repartiment citades és el següent:
  
- AR-1: 0,1442 m2t/m2s
  
- AR-2: 0,1442 m2t/m2s
  
Article 6. Unitats d'execució. Gestió
  
1. Es delimita en cada sector una unitat d'execució, les quals es grafien en els plànols d'ordenació.
  
2. Es concediran les llicències d'edificació i d'activitat simultàniament a les d'urbanització, conforme a la Llei Reguladora de l'Activitat Urbanística i al que estableix el programa d'actuació integrada.
  
El que estableix anteriorment s'entén sense perjuí del règim previst en les normes urbanístiques d'aquest pla per a les edificacions existents dins de les parcel·les d'ús industrial.
  
Article 7. Projectes d'urbanització
  
1. Els projectes d'urbanització comprendran una unitat d'execució completa o fins i tot els dos sectors.
  
2. En aquests projectes d'urbanització es podran concretar i adaptar al terreny les alineacions i rasants.
  
Capítol III. Regulació de l'ús industrial i compatibles
  
Article 8. Condicions de les parcel·les
  
1. Parcel·la mínima edificable:
  
- Parcel·la mínima edificable en el sector 7-A: 500 m2.
  
- Parcel·la mínima edificable en l'illa 8 del sector 7-B: 2.500 m2.
  
- Parcel·la mínima edificable en l'illa 1 del sector 7-B: 30.000 m2.
  
- Tindrà una forma tal que permeta inscriure en el seu interior un cercle de diàmetre mínim de 12 metres.
  
- Front mínim de parcel·la: 12 metres.
  
2. Parcel·la màxima edificable: no es regula.
  
3. Queden prohibides les parcel·lacions que donen lloc a parcel·les inedificables per no reunir les condicions assenyalades anteriorment.
  
Article 9. Condicions de l'edificació
  
1. Condicions de l'aprofitament:
  
- Edificabilitat neta de la parcel·la:
  
Sector 7-A: 0,61934 m2t/m2s
  
Sector 7-B: 0,61159 m2t/m2s.
  
- Ocupació màxima de parcel·la: 80% de la seua superfície. En el cas de l'illa 6, la part afectada per la línia d'edificació de l'autovia i que, per tant, és inedificable, computarà a efectes del percentatge lliure d'edificació de la parcel·la que es tracte.
  
- Reculades mínimes: reculada d'edificació a l'alineació de vial, 5 metres.
  
- Nombre màxim de plantes: II (dues).
  
- Alçària màxima reguladora: 9 metres.
  
- Alçària màxima de carena: 12 metres (sense afectar les instal·lacions pròpies de la indústria que es tracte).
  
- En edificis exclusius destinats a oficines es permet:
  
Nombre màxim de plantes: III (tres).
  
Alçària màxima total: 12 metres.
  
- Soterranis: es permeten, i poden ocupar sota rasant la mateixa superfície sobre rasant. Aquest aprofitament no computa a efectes de l'edificabilitat.
  
- Semisoterranis: es permeten, amb un emergent màxim d'1,50 metres sobre rasant. Aquest aprofitament tampoc computa a efectes de l'edificabilitat.
  
- Golfes en planta baixa: es permeten fins a un 30% de la superfície ocupada per la nau.
  
- Planta baixa: alçària lliure mínima, 3 metres; màxima, 9 metres.
  
- Plantes pis: alçària lliure màxima, 3 metres.
  
- No es permeten els cossos volats.
  
Els espais lliures d'edificació no podran destinar-se de forma permanent a depòsit de materials, i se n'autoritza l'ús per a càrrega i descàrrega de mercaderies i aparcament de vehicles, sense que puguen ocupar-se per construccions o instal·lacions.
  
2. La dotació mínima d'aparcament dins de cada parcel·la serà d'una plaça per cada 150 metres quadrats construïts d'ús industrial, d'una plaça per cada 50 metres quadrats construïts de l'ús comercial i d'una plaça per cada 80 metres quadrats construïts de l'ús oficines.
  
Aquesta exigència podrà minorar-se en les llicències municipals previ informe de la conselleria competent en matèria d'indústria, atenent les característiques de l'activitat.
  
3. Les parcel·les hauran d'estar tancades amb una alçària màxima de 2,5 metres, executant el tancament fins a l'alçària d'un metro amb materials i espessors adequats per a assegurar la seua solidesa i bon estat de conservació. La resta fins als 2,5 metres serà amb tancament no opac.
  
Article 10. Condicions estètiques de les edificacions
  
1. Tots els tancaments vistos de l'edificació, podran tindre el següent tractament:
  
- Fàbriques de materials resistents (ceràmics, de formigó, etc.), perfectament rejuntades i netes.
  
- Revestiments de fàbriques de materials vastos, amb elements resistents als fenòmens atmosfèrics i de colors homogenis i estables, tipus granulite, estucats, arrebossats i semblants.
  
- Pintures per a exterior, resistents als agents atmosfèrics: pètries, silicocalcàries, a la silicona, esmalts, laques i anàlogues.
  
- Aplacats amb materials nobles com ara pedra natural o artificial, planxes metàl·liques lacades, plàstics resistents a l'exterior i semblants.
  
2. Les cobertes hauran de tindre un nivell de qualitat i presència semblant a les façanes, i està permés l'ocupació d'elements lleugers de cobrició, tals com plaques d'acer galvanitzat, alumini anoditzat, etc.
  
3. En concret, queda prohibida la utilització de pintures a la calç o l'entaulellat de taulellets en els tancaments vistos, així com deixar sense arrebossar i pintar els dits tancaments, quan no s'utilitzen materials adequats.
  
4. Les portes d'accés no podran obrir cap a la via pública.
  
Article 11. Condicions dels usos
  
1. L'ús dominant és l'industrial, que és el que té per objecte realitzar operacions d'elaboració i transformació de productes, així com la reparació o emmagatzemament d'aquests.
  
2. Són usos compatibles els següents: comerç i distribució de productes, concessionaris d'automòbils, estaciones de servei per al subministrament de carburants, centres de transport, oficines, restaurants, bars, cafeteries, hoteler, tallers, serveis.
  
L'ús d'habitatge queda limitat a un per indústria, destinat al vigilant o guarda d'aquesta, i amb una superfície màxima de 130 metres quadrats, dins de la pròpia parcel·la industrial i ubicada en edifici independent de les naus.
  
3. Els usos industrials i compatibles s'admeten fins a l'índex mitjà, grau 3, segons el nomenclàtor.
  
No es permetran les indústries l'activitat de les quals produïsca cap tipus de fum ni d'olor que es puga percebre a 20 metres de l'edificació que l'albergue, ni que utilitze àrids o elements pulverulents en l'exterior de l'edificació tancada.
  
Tampoc es permetran les activitats destinades a tractament d'àrids ni les formigoneres.
  
4. La connexió a la xarxa general de clavegueram es condicionarà a les característiques de les aigües residuals que es produïsquen. En el cas que les característiques fisicoquímiques d'aquestes impediren el seu tractament posterior en la depuradora, s'exigirà la depuració prèvia individual o conjunta de les aigües residuals que es produïsquen.
  
5. L'ús industrial en les seues distintes modalitats i els usos compatibles es podran implantar en aquesta zona complint, a més, les condicions específiques que per a cada un d'aquests establisca la normativa aplicable.
  
Article 12. Règim de les construccions i activitats existents dins de les parcel·les d'ús industrial.
  
Les construccions i activitats existents dins de les parcel·les d'ús industrial, encara que no complisquen les determinacions establides en aquestes normes, s'entenen adequades a aquest pla parcial, per la qual cosa no queden en situació jurídica de fora d'ordenació, i es poden realitzar en aquestes les reformes i ampliacions que s'estimen necessàries, d'acord amb l'edificabilitat i condicions d'ús prevists pel planejament.
  
Així mateix, els serà d'aplicació, a tots els efectes, el que estableix la disposició transitòria quinta, apartat 1, del Text Refós de la Llei del Sòl de 26 de juny de 1992.
  
Capítol IV. Regulació dels usos dotacionals.
  
Article 13. Ús de xarxa viària i aparcaments
  
1. És el destinat a viari de trànsit (RV) i a aparcaments (AV), tant si són de la xarxa primària (rotondes central i est i viari perimetral de la zona sud del sector 7.A), com de la xarxa secundària (viaris interiors de cada sector).
  
2. Els aparcaments de la xarxa secundària (SAV) es localitzen en les zones destinades a aparcament de vehicles en la via pública i en espais a l'aire lliure grafiats en els plànols.
  
Article 14. Equipaments
  
1. L'edificació existent denominada Corral de Mollà, i que es qualifica en aquest pla com a equipament dotacional recreatiu de la xarxa secundària (SDR), haurà de quedar exempta.
  
Es permeten realitzar en elles obres de reforma, millora, rehabilitació i consolidació.
  
2. L'edificabilitat d'aquesta construcció, així com de les construccions auxiliars aquesta, no adossades i amb una planta, serà en total de 500 m2t, sempre prèvia autorització de l'administració titular de la via.
  
3. Els usos dotacionals públics a què podrà destinar-se són els administratius, alberg, usos culturals, activitats relacionades amb la naturalesa i semblants.
  
4. L'equipament d'infraestructura i servei urbà-transport, de la xarxa primària (PID), es destinarà a ús de moll de càrrega i descàrrega de mercaderies, serveis municipals i anàlegs. Per necessitats de l'activitat industrial, podrà augmentar-se la superfície destinada a aquest ús ocupant fins al 60% de la zona confrontant destinada a aparcaments (SAV).
  
Article 15. Zones verdes i espais lliures
  
1. Les zones verdes de la xarxa secundària (SJL), només podran destinar-se a usos generals i normals que no excloguen ni limiten la utilització pública, i conforme a la seua destinació.
  
2. Es dotaran d'espècies vegetals adequades i s'hi podran instal·lar elements accessoris com a quioscos, pèrgoles, jocs infantils, lavabos públics, paellers i semblants, que no podran ocupar més de l'1% de la seua superfície (sense computar la de l'equipament del Corral de Mollà, abans citada), i amb una alçària màxima de 3 metres.
  
3. Queden protegides les masses arbòries existents en la zona verda SJL del sector 7.A-Corral de Mollà. Només podran autoritzar-se tales d'arbres en aquestes masses quan així ho requerisca la millor preservació de la resta d'arbratge.
  
Article 16. Centres de transformació
  
Els punts on s'ubiquen aquests centres només podran destinar-se a aquest ús vinculat al subministrament d'energia elèctrica, i tindran l'edificabilitat estrictament necessària per a la seua instal·lació.